Školský vzdelávací program
F Y Z I K A
Vzdelávacia oblasť: Človek a príroda
Vyučovací predmet: Fyzika
Ročník: 6. – 9. ročník (nižšie stredné vzdelávanie – ISCED 2)
Časová dotácia: 6.r., 8.r.: 2 hodiny týždenne, spolu cca 66 vyučovacích hodín ročne, 7.r., 9.r.:  1 hodina týždenne, spolu cca 33 vyučovacích hodín ročne
Školský rok: 2026/2027
Vypracované v súlade so štátnym vzdelávacím štandardom pre predmet Fyzika – nižšie stredné vzdelávanie (Štátny pedagogický ústav) a s Dodatkom č. 17 k štátnym vzdelávacím programom (MŠVVaM SR, č. 2026/10555:2-A3610, účinnosť od 1. 3. 2026), ktorým sa do prierezových tém dopĺňa AI gramotnosť.
Charakteristika predmetu
Výučba fyziky sa spolu s biológiou a chémiou podieľa na rozvíjaní prírodovednej gramotnosti žiaka tak, aby využíval nadobudnuté vedomosti, bol schopný klásť otázky a na základe dôkazov vyvodzoval závery, ktoré vedú k porozumeniu obsahu výučby prírodných vied.
Obsah výučby fyziky je postavený na overenej konštruktivistickej pedagogickej teórii, ktorá kladie pri budovaní fyzikálnych poznatkov dôraz na vlastnú žiacku skúsenosť s fyzikálnymi javmi a objektmi. Umožňujú to žiacke pokusy, reálne demonštrácie, priame merania a ich spracovanie. Postupne sa žiak vedie k formalizácii poznávaného obsahu, prípadne k matematickým vzťahom a k zovšeobecneniam v podobe teoretických pojmov. Aj keď má učiteľ možnosť prispôsobiť si obsah výučby vlastným predstavám, túto koncepčnú myšlienku by mal zachovať.
Prostredníctvom tvorby vybraných fyzikálnych (často aj prírodovedných) pojmov sa rozvíjajú žiacke bádateľské spôsobilosti, najmä pozorovať, merať, experimentovať, spracovať namerané údaje vo forme tabuliek a grafov. Súčasťou týchto spôsobilostí sú aj manuálne a technické zručnosti žiaka, schopnosť formulovať hypotézy, tvoriť závery a zovšeobecnenia, interpretovať údaje a opísať ich vzájomné vzťahy. Proces fyzikálneho vzdelávania uprednostňuje metódy a formy, ktoré sa podobajú prirodzenému postupu vedeckého poznávania.
Vzhľadom na vek žiakov je to najmä už spomenutý empirický postup, pre ktorý je charakteristické riešenie problémov experimentálnou metódou aj s využitím informačno-komunikačných prostriedkov. Aktívna účasť žiaka sa zabezpečuje najmä riešením problémov a prácou v skupinách. Žiak prostredníctvom fyzikálneho vzdelávania získa vedomosti potrebné aj k osobným rozhodnutiam v občianskych a kultúrnych záležitostiach, ktoré súvisia s lokálnymi aj globálnymi problémami ako sú zdravie, životné prostredie, technický pokrok a podobne. Rovnako dôležité je, aby pochopil kultúrne, spoločenské a historické vplyvy na rozvoj vedy a techniky.

Materiálno-technické podmienky
Škola disponuje učebňou FYZ, v ktorej sú uložené aj kabinetné zbierky.
Ciele predmetu
Žiaci :
1.aplikujú empirické metódy práce – pozorovanie, experimentovanie, meranie a spracovanie nameraných hodnôt fyzikálnych veličín pri skúmaní fyzikálnych javov,
2.vysvetľujú vybrané fyzikálne javy v bezprostrednom okolí a navrhujú metódy overenia svojich vysvetlení,
3.prezentujú a obhajujú svoje postupy a tvrdenia logickou argumentáciou založenou na dôkazoch,
4.komunikujú verbálnou aj písomnou formou, ovládajú symbolickú, tabelárnu, grafickú komunikáciu,
5.aplikujú pri riešení fyzikálnych úloh a problémov znalosť fyzikálnych pojmov, zákonov, faktov, nadobudnutý matematický aparát aj odborné informácie získané z rôznych vhodných informačných zdrojov,
6.rozlišujú spoľahlivé informácie od nespoľahlivých – kriticky myslia, riešia problémy, v ktorých sa 7.integrujú poznatky z viacerých prírodovedných, prípadne humanitných predmetov,
8.rozumejú historickému vývoju poznania vo fyzike ako vede a vplyvu technického vývoja na rozvoj poznania a spoločnosti,
9.posudzujú užitočnosť vedeckých poznatkov a technických vynálezov pre rozvoj spoločnosti a tiež 10.problémy spojené s ich využitím pre človeka a životné prostredie,
11.pracujú v tíme, vedia kooperovať a diskutovať, sú zodpovední za výsledky svojej práce a zverené pomôcky,
12.získajú záujem o prírodu a svet techniky, nadobudnú otvorenosť k novým objavom vo fyzike a technike, pozitívny vzťah k ochrane svojho zdravia a životného prostredia























Výchovno - vzdelávacie stratégie


	Výchovné a vzdelávacie stratégie
	        Ich využitie na:

	· motivačné metódy (rozprávanie, rozhovor, motivačný problém, demonštrácia)
	vzbudenie záujmu žiakov

	· expozičné metódy (rozprávanie, vysvetľovanie, rozhovor, beseda, demonštrácia, pozorovanie, manipulácia s predmetmi, inštruktáž)
	získavanie nových poznatkov

	· fixačné metódy (ústne a písomné opakovanie a precvičovanie s využitím učebnice, inej literatúry, IKT)
	· 

	· riadený rozhovor
	rozvoj komunikačných kompetencií

	· demonštračné metódy
	· 

	· prezentácia
	· 

	· pozorovanie
	· 

	· samostatná práca s literatúrou, pracovným listom, internetom
	rozvoj kompetencií riešiť problémy

	· projektová metóda
	· 

	· brainstorming
	· 

	· heuristická metóda
	· 

	· kooperatívne metódy
	rozvoj sociálnych kompetencií

	· experimentálna činnosť
	rozvoj manuálnych zručností



Kľúčové kompetencie

poznávacia (kognitívna) 
trénovať modelovanie ako myšlienkový proces, analyzovať záznamy z meraní a ich grafický priebeh 
aplikovať poznatky o vlastnostiach plynov, kvapalín a pevných telies v technických zariadeniach a v bežnom živote , tvorivo využiť vedomosti pri práci na projekte 
komunikačná 
zaznamenať pozorovania a merania do tabuľky , spracovať namerané hodnoty formou grafu (PC) 
prezentovať výsledky pozorovania a merania , podieľať sa na práci v tíme pri tvorbe projektu 
interpersonálna 
podieľať sa na práci v tíme ,kooperovať , akceptovať skupinové rozhodnutia ,vytvárať si vlastný hodnotový systém
kompetencia riešiť problémy
analyzovať vybrané problémy, navrhovať rôzne riešenia úloh, postupov a prístupov 
aplikovať poznatky pri riešení konkrétnych problémových úloh, využívať tvorivosť a nápaditosť, samostatne tvoriť závery na základe zistení, skúmaní alebo riešení úloh, zhodnotiť úspešnosť riešenia problémovej úlohy
kompetencia v oblasti informačných a komunikačných technológií
osvojiť si základné zručnosti v oblasti IKT ako predpoklad ďalšieho rozvoja, používať základné postupy pri práci s textom a jednoduchou prezentáciou, dokázať vytvoriť jednoduché tabuľky a grafy a pracovať v jednoduchom grafickom prostredí
pracovné
viesť žiakov k pozitívnemu vzťahu k práci, naučiť chrániť svoje zdravie pri práci ,pomôcť žiakom pri voľbe povolenia, stanoviť si ciele a aktívne pristupovať k uskutočneniu svojich cieľov
kriticky hodnoť svoje výsledky, používať správne postupy a techniky pri praktických činnostiach
dodržiavať pravidlá bezpečnosti a ochrany zdravia
kompetencie sociálne a personálne
vyjadrovať svoje názory, postoje a skúsenosti, pracovať vo dvojiciach alebo v skupinách, vzájomne si radiť a pomáhať, prezentovať a zhodnotiť výsledky svojej alebo skupinovej činnosti, hodnotiť vlastné výkony a pokroky v učení, prijímať ocenenie, radu a kritiku, čerpať poučenie pre svoju ďalšiu prácu
Prierezové témy a AI gramotnosť
Na základe Dodatku č. 17 k štátnym vzdelávacím programom (MŠVVaM SR, účinnosť od 1. 3. 2026) sa do prierezových tém dopĺňa AI gramotnosť (AIG). V rámci vyučovania sú prierezovo rozvíjané témy súvisiace s digitálnou a AI gramotnosťou. Žiaci sa oboznamujú s možnosťami využívania nástrojov umelej inteligencie pri učení, vyhľadávaní a spracovaní informácií a pri tvorivej činnosti. Dôraz sa kladie na kritické myslenie, overovanie správnosti a dôveryhodnosti informácií, bezpečné a zodpovedné používanie AI nástrojov, ochranu osobných údajov a rešpektovanie autorských práv. Žiaci zároveň získavajú povedomie o výhodách, rizikách a etických otázkach spojených s využívaním umelej inteligencie. Použité skratky prierezových tém: OSR – Osobnostný a sociálny rozvoj, OZO – Ochrana života a zdravia, ENV – Environmentálna výchova, MDV – Mediálna výchova, AIG – AI gramotnosť.
Stratégia vyučovania
Voľba metód závisí od obsahu učiva, cieľov vyučovacej hodiny, vekových a iných osobitostí žiakov a materiálneho vybavenia školy. Na vzbudenie záujmu žiakov o učebnú činnosť sa využívajú motivačné metódy (motivačné rozprávanie, motivačný rozhovor, motivačná demonštrácia). Expozičné metódy (vysvetľovanie, rozhovor, demonštračná metóda, inštruktáž) sa využívajú pri vytváraní nových poznatkov a zručností. Významné miesto majú aj problémové a projektové metódy pri riešení komplexnejších úloh (napr. organizácia turnaja, príprava rozcvičenia).
Pri výbere vyučovacích metód a foriem treba prihliadať na usporiadanie obsahu vyučovania, vlastné činnosti a činnosti žiakov, na individualitu žiakov a klímu triedy tak, aby boli splnené stanovené ciele a rozvíjali sa kľúčové kompetencie žiakov  pre predmet fyzika.


Organizačné formy:
1.Vyučovacia hodina (základného typu, motivačného, expozičného, fixačného,  diagnostického typu)
2.Praktické aktivity
3.Príprava a prezentácia projektov
4.Exkurzia podľa podmienok tried
5. Pojmové mapy

Hodnotenie a klasifikácia predmetu
Predmet je hodnotený známkou. 
V súlade s požiadavkami učebných osnov sa hodnotí: 
· schopnosť posudzovať a uplatňovať poznatky a zručnosti pri riešení teoretických a praktických úloh, 
· schopnosť vykonávať intelektuálne a praktické činnosti pri realizácii experimentov, 
· využitie experimentu na vyvodenie teoretických poznatkov, návrh postupu riešenia úlohy, 
· kvalita myslenia – logickosť, samostatnosť, tvorivosť, 
· schopnosť vyhľadávať, spracovať a primerane prezentovať informácie z rôznych zdrojov,
· schopnosť riešiť úlohy a prezentovať informácie samostatne aj v skupine, 
· schopnosť vyjadriť funkčné závislosti graficky, tabuľkou, schémou, mapou, obrázkom, náčrtom aj elektronicky

Váha známky
	Zložka hodnotenia
	Váha

	Krátke písomné práce
	0,5

	Súhrnné písomné práce
	1,0

	Ústne odpovede
	0,5 – 1,0

	Praktická aktivita, bádateľská činnosť
	0,5 – 1,0

	Aktivita na hodine, príprava na vyučovanie, súťaže
	Súčasť celkového hodnotenia






Stupnica hodnotenia
	Známka
	Percentuálna úspešnosť

	1 (výborný)
	100 % - 90 %

	2 (chválitebný)
	89 % - 75 %

	3 (dobrý)
	74 % - 50 %

	4 (dostatočný)
	49 % - 25 %

	5 (nedostatočný)
	24 % - 0 %



Učebné osnovy – 6. ročník
Časová dotácia: 2 hodiny týždenne, cca 66 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Skúmanie vlastností kvapalín, plynov, tuhých látok a telies
40 h
	1. organizácia a hodnotenie, bezpečnosť
1. vlastnosti kvapalín: nestlačiteľnosť, tekutosť, deliteľnosť
1. účinky pôsobenia vonkajšej sily na hladinu kvapaliny v uzavretej nádobe, Pascalov zákon
1. využitie vlastností kvapalín
1. meranie objemu kvapalného telesa odmerným valcom, kalibrácia
1. objem, značka V, jednotky objemu ml, l
1. vlastnosti plynov: stlačiteľnosť, tekutosť, rozpínavosť, deliteľnosť
1. využitie vlastností plynov
1. tekutosť ako spoločná vlastnosť kvapalín a plynov
1. tekutosť ako spoločná vlastnosť kvapalín a plynov
1. fyzikálna veličina (FV), značka fyzikálnej veličiny, jednotka FV, značka jednotky
1. látka a teleso, vlastnosti tuhých látok a telies: krehkosť, tvrdosť, pružnosť, deliteľnosť
1. meranie hmotnosti tuhých, kvapalných a plynných telies
1. hmotnosť, značka m, jednotky hmotnosti g, kg, t
1. odhad dĺžky, meradlo, stupnica meradla (najmenší dielik, rozsah)
1. dĺžka, značka d, jednotky dĺžky mm, cm, dm, m, km
1. objem tuhých telies, jednotky objemu cm3, dm3, m3, určenie objemu pravidelných telies (kocka, kváder)výpočtom, určenie objemu nepravidelných telies pomocou odmerného valca
1. rozdielne a spoločné vlastnosti kvapalín, plynov a tuhých telies


	1. opísať pozorované javy pri skúmaní vlastností látok a telies
1. overiť jednoduchým experimentom vybrané vlastnosti kvapalín, plynov a tuhých telies
1. rozlíšiť merateľné a nemerateľné vlastnosti látok a telies
1. odmerať hmotnosť, dĺžku, objem telesa vhodne vybraným meradlom, spresňovať meranie  opakovaním merania a vypočítaním priemeru z nameraných hodnôt
1. zaznamenať namerané údaje správnym zápisom
1. prezentovať výsledky pozorovania a meranie pred spolužiakmi
1. rozlíšiť termíny fyzikálna veličina FV, značka FV, jednotka, značka jednotky
1. zostrojiť graf lineárnej závislosti a zistiť hodnoty z grafu
1. použiť postup riešenia problémov: predpoklad – experiment- potvrdenie/nepotvrdenie predpokladu
1. rozlíšiť termíny látka a teleso
1. porovnať a určiť spoločné  a rozdielne vlastnosti kvapalín, plynov, tuhých látok a telies
1. vytvoriť a prezentovať projekt primeraný obsahu vyučovania
	OSR, OZO, MDV, ENV, AIG

	Správanie telies v kvapalinách a plynoch 
26 h
	1. plávajúce, vznášajúce a potápajúce sa telesá vo vode, meranie ich hmotnosti a objemu
1. hustota, značka ρ, jednotka hustoty g / cm3, vzťah 
ρ = m / V
1. vzťah medzi objemom a hmotnosťou telies zhotovených z rovnakej látky
1. hustota kvapalín
1. vytlačený objem kvapaliny  plávajúcimi telesami a potápajúcimi sa telesami
1. porovnanie hmotnosti telies plávajúcich v kvapaline s hmotnosťou telesami vytlačenej kvapaliny
1. porovnanie hmotnosti potápajúcich sa telies s hmotnosťou telesami vytlačenej kvapaliny
1. vplyv teploty na hustotu
1. správanie sa telies (bubliniek) vo vzduchu a v plyne s väčšou hustotou ako má vzduch
1. hustota plynov
	1. riešiť problémy postupom: formulovanie problému – vyslovenie hypotézy – realizácia pokusov a meraní - spracovanie, posúdenie a interpretovanie výsledkov pokusov a meraní
1. prezentovať výsledky pozorovania a merania spolužiakmi
1. určiť hustotu tuhých telies a kvapalín z nameraných hodnôt ich hmotnosti a objemu
1. zostrojiť graf závislosti hmotnosti od objemu pre telesá z homogénnej látky
1. vyhľadať hodnoty hustoty látok v tabuľkách  pomocou AI
1. riešiť úlohy s využitím vzťahu pre výpočet hustoty
1. vysvetliť vybrané javy správania sa telies v kvapalinách a plynoch pomocou hustoty
1. vytvoriť a prezentovať projekt, v ktorom tvorivo využije získané poznatky

	OSR, OZO, MDV, ENV, AIG




Učebné osnovy – 7. ročník
Časová dotácia: 1 hodina týždenne, cca 33 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Skúmanie premien skupenstva látok
13 h
	1. bezpečnosť a organizácia, hodnotenie v predmete
1. meranie teploty, modelovanie zostrojenia  Celsiovho teplomera, kalibrácia teplomera
1. teplota, značka t, jednotka teploty o C 
1. meranie času, meranie teploty v priebehu času, graf závislosti teploty od času,  využitie PC pri zostrojovaní grafov
1. čas, značka t, jednotky času s, min., h.
1. premena kvapaliny na plyn, vyparovanie, podmienky vyparovania, vlhkomer
1. var, teplota varu, graf závislosti teploty od času pri vare vody, tlak vzduchu a teplota varu
1. premena vodnej pary na vodu, kondenzácia, teplota rosného bodu
1. destilácia, modelovanie dažďa
1. premena tuhej látky na kvapalnú, kvapalnej látky na tuhú,  topenie, tuhnutie, teplota topenia a tuhnutia pre kryštalické a amorfné látky
1. graf závislosti teploty od času pri topení a tuhnutí
1. meteorologické pozorovania
	1. opísať pozorované javy pri skúmaní premien skupenstva látok
1. navrhnúť k meraniam tabuľku
1. zaznamenať časový priebeh teploty pri premenách skupenstva látok do tabuľky a grafu, analyzovať záznamy  z meraní
1. objaviť z výsledkov experimentu faktory ovplyvňujúce vyparovanie (počiatočná teplota, veľkosť voľného povrchu kvapaliny, prúdenie vzduchu)
1. objaviť z výsledkov experimentu rozdiel medzi vyparovaním a varom, charakteristiky varu
1. modelovať experimentom zostrojenie teplomera, vznik dažďa
1. vyhľadať hodnoty teploty varu , teploty topenia (tuhnutia) látok v tabuľkách pomocou AI
1. zrealizovať a vyhodnotiť meteorologické pozorovania a merania
1. prezentovať  výsledky aktivít pred spolužiakmi
	OSR, OZO, AIG

	Teplo
20 h
	1. historické aspekty chápania pojmu teplo, staršia jednotka tepla cal
1. teplo a pohyb častíc látky, teplota
1. šírenie tepla vedením, prúdením a žiarením
1. tepelné vodiče a tepelné izolanty
1. odovzdávanie a prijímanie tepla telesom
1. výsledná teplota pri výmene tepla medzi horúcou  a studenou vodou 
1. výsledná teplota pri odovzdávaní tepla horúcimi kovmi (Cu, Al, Fe) vode, rozdiel dvoch teplôt (Δt )
1. tepelná rovnováha
1. hmotnostná tepelná kapacita, značka c, jednotka J / kg o C
1. teplo, značka Q, jednotka tepla J, vzťah Q = c. m. Δt
1. teplo a premeny skupenstva
1. energetická hodnota potravín






	1. opísať historický prístup k chápaniu pojmu teplo
1. overiť experimentom fyzikálnu vlastnosť látok – tepelná vodivosť
1. opísať šírenie tepla vedením, prúdením, žiarením
1. opísať využitie tepelných vodičov a tepelných izolantov v praxi
1. dodržať podmienky experimentu
1. odhadnúť výslednú teplotu  pri výmene tepla medzi horúcou a studenou vodou
1. overiť experimentom odovzdávanie tepla kovmi vode
1. objaviť z výsledkov experimentu faktory ovplyvňujúce veľkosť prijatého a odovzdaného tepla
1. vyhľadať hodnoty hmotnostnej tepelnej kapacity látok v tabuľkách
1. riešiť úlohy s využitím vzťahu pre výpočet tepla
1. overiť postup stanovenia energetickej hodnoty potravín (napr. spaľovaním)
1. získať informácie o energetickej hodnote  potravín
1. posúdiť negatívne vplyvy spaľovacích motorov na životné prostredie a spôsoby eliminácie týchto vplyvov.
	OSR, OZO, MDV, AIG, ENV





Učebné osnovy – 8. ročník
Časová dotácia: 2 hodiny týždenne, cca 66 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Svetlo
28 h
	1. svetelná energia a jej premena na teplo, výpočet tepla
1. svetelný lúč, rovnobežné a rozbiehavé svetelné lúče
1. zdroj svetla, Slnko a žiarovka ako zdroje svetla
1. dôkazy priamočiareho  šírenia svetla
1. odrazené, prepustené a absorbované svetlo, rozklad svetla, farby spektra
1. absorbovanie a odraz farieb spektra povrchmi rôznej farby, svetlo a fotosyntéza 
1. skladanie farebných svetelných lúčov
1. odraz svetla, zákon odrazu
1. lom  svetla, vznik dúhy
1. zobrazovanie šošovkami
1. optické stroje – lupa, fotoaparát
1. chyby oka, okuliare
1. svetelné znečistenie

	1. overiť experimentom premenu svetla na teplo a vypočítať vzniknuté teplo
1. porovnať zdroje svetla – Slnko a žiarovku z hľadiska šírenia svetelných lúčov
1. overiť experimentom priamočiare šírenie svetla
1. rozlíšiť termíny – odrazené, prepustené a absorbované svetlo
1. overiť experimentom rozklad svetla na spektrum
1. overiť experimentom skladanie farebných svetelných lúčov
1. navrhnúť a zrealizovať experiment na dôkaz platnosti zákona odrazu svetla
1. overiť experimentom lom svetla
1. znázorniť obraz predmetu vytvorený spojkou a rozptylkou
1. vysvetliť princíp použitia okuliarov pri korekcii chýb oka
1. určiť aplikácie základných zákonov optiky v technickej praxi
1. tvoriť nové informácie z pozorovaní a zovšeobecniť závery
1. vytvoriť a prezentovať projekt, v ktorom tvorivo využije získané informácie a správne cituje zdroje informácií, používa správne IA
	OSR, OZO, AIG

	Sila a pohyb. Práca. Energia
38 h
	1. vzájomné pôsobenie telies, sila, značka F, jednotka sily N
1. gravitačná sila, značka Fg, , vzťah na výpočet sily, ktorou Zem priťahuje telesá pri svojom povrchu 
Fg = g. m, gravitačné zrýchlenie, značka g, gravitačné pole
1. meranie sily, silomer, kalibrácia silomera, chyba merania
1. skladanie síl, rovnováha síl, otáčavé účinky sily
1. ťažisko telesa a jeho určenie
1. tlaková sila, tlak, značka p, jednotky tlaku Pa, hPa, kPa, MPa, vzťah  p = F / S
1. hydrostatický tlak, značka ph, vzťah ph = h. ρ . g
1. atmosférický tlak, barometer, normálny atmosférický tlak
1. trenie, trecia sila, meranie veľkosti trecej sily
1. pohyb telesa, pohyb rovnomerný a nerovnomerný
1. rýchlosť rovnomerného pohybu, značka v, jednotky rýchlosti m/s, km/h, km/s, vzťah  v = s / t, priemerná rýchlosť vp
1. dráha rovnomerného pohybu, značka s, vzťah  s = v . t
1. grafické znázornenie rýchlosti a dráhy pohybu v čase
1. mechanická práca, značka W, jednotka práca J, vzťah W = F . s
1. výkon, značka P, jednotky výkonu W, kW, MW
1. pohybová energia telesa, značka Ek, jednotky pohybovej energie J, kJ, MJ
1. polohová energia telesa, značka Ep, jednotky polohovej energie J, kJ, MJ, vzťah Ep = m . g . h
1. vzájomná premena pohybovej a polohovej energie telesa, zákon zachovania mechanickej energie



	1. vysvetliť silu ako mieru vzájomného pôsobenia telies
1. odmerať silu vhodne vybraným silomerom, určiť jeho rozsah a chybu merania
1. znázorniť sily v konkrétnej situácii a určiť telesá, na ktoré tieto sily pôsobia
1. skladať sily pôsobiace na teleso v jednej priamke
1. objaviť praktickou činnosťou rovnováhu na páke
1. určiť ťažisko vybraných telies a chápať jeho význam
1. rozlíšiť termíny tlaková sila a tlak
1. riešiť úlohy s využitím vzťahu pre výpočet tlaku
1. riešiť úlohy s využitím vzťahu pre výpočet hydrostatického tlaku
1. analyzovať situácie, v ktorých sa prejavujú účinky trenia
1. zmerať silomerom veľkosť trecej sily vo vybraných situáciách
1. zostrojiť graf závislosti dráhy od času pre rovnomerný pohyb
1. zostrojiť graf závislosti rýchlosti od času pre rovnomerný pohyb
1. zistiť hodnoty (rýchlosť, čas, dráha) z grafu, interpretovať grafické závislosti rýchlosti od času a dráhy od času pre rôzne pohyby
1. riešiť úlohy s využitím vzťahov pre rovnomerný pohyb
1. riešiť úlohy s využitím vzťahu pre výpočet mechanickej práce
1. vysvetliť na príkladoch vzťah medzi mechanickou prácou a teplom, medzi mechanickou prácou a polohovou alebo pohybovou energiou telesa
1. vysvetliť na jednoduchých príkladoch vzájomnú  premenu foriem energie a zákon zachovania energie
1. vytvoriť a prezentovať projekt, v ktorom tvorivo využije získané informácie aj s využitím AI a správne cituje zdroje informácií 

	OSR, OZO, AIG





Učebné osnovy – 9. ročník
Časová dotácia: 1 hodina týždenne, cca 33 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Magnetické a elektrické javy. Elektrický obvod
33 h.

	1. magnet a jeho vlastnosti magnetické pole
1. Zem ako magnet, kompas
1. stavba atómu – jadro a obal atómu, protón, neutrón, elektrón
1. zelektrizovanie telies, elektrický náboj kladný a záporný
1. elektrické pole
1. elektroskop, elektrometer
1. elektrický obvod, časti elektrického obvodu, znázornenie elektrického obvodu schematickými značkami
1. elektrické vodiče a elektrické izolanty z tuhých látok
1. elektrický prúd v kovovom vodiči, tepelné účinky prúdu
1. žiarovka a história jej vynálezu
1. elektrický prúd, značka I, jednotky elektrického prúdu A, mA, µA
1. meranie elektrického prúdu, ampérmeter
1. elektrické sily a elektrické pole vo vodiči
1. elektrické napätie, značka  U, jednotky elektrického napätia V, kV
1. meranie elektrického napätia, voltmeter
1. Ohmov zákon I = U / R, elektrický odpor vodiča, značka R, jednotky elektrického odporu Ω, kΩ, MΩ 
1. meranie elektrického odporu rezistora
1. graf závislosti elektrického prúdu od elektrického napätia
1. závislosť elektrického odporu od vlastností vodiča, reostat
1. zapojenie spotrebičov v elektrickom obvode za sebou
1. zapojenie spotrebičov v elektrickom obvode vedľa seba
1. elektrická práca, značka W, jednotky elektrickej práce J, kWh
1. elektrický príkon, značka P, jednotky elektrického príkonu W, kW, MW
1. magnetické pole v okolí vodiča a cievky s prúdom, elektromagnet
1. vedenie elektrického prúdu v kvapalinách, zdroje elektrického napätia
1. vedenie elektrického prúdu v plynoch
1. bezpečnosť pri práci s elektrickými zariadeniami
1. elektrická energia a jej premeny
	1. zovšeobecniť na základe experimentálnej skúsenosti vlastnosti magnetu
1. vysvetliť princíp určovania svetových strán kompasom
1. zovšeobecniť na základe experimentálnej skúsenosti elektrické vlastnosti látok
1. vysvetliť prenos elektrického náboja na elektroskope
1. overiť experimentom, či je látka vodičom elektrického prúdu
1. zakresliť elektrický obvod pomocou schematických značiek 
1. zapojiť elektrický obvod podľa schémy
1. vysvetliť na základe časticovej stavby látok vedenie elektrického prúdu v kovoch
1. odmerať veľkosť elektrického prúdu a elektrického napätia v elektrickom obvode
1. zostrojiť z nameraných hodnôt graf závislosti prúdu od napätia pre rezistor
1. riešiť úlohy s využitím Ohmovho zákona
1. navrhnúť a zrealizovať meranie na dôkaz závislosti elektrického odporu od vlastností vodiča
1. riešiť kvalitatívne úlohy týkajúce sa elektrických obvodov so spotrebičmi zapojenými  za sebou a vedľa seba
1. rozlíšiť termíny elektrická práca, elektrický výkon a pozná ich praktické využitie
1. navrhnúť a zrealizovať experiment na dôkaz magnetického poľa v okolí vodiča (cievky s prúdom), pozná využitie tohto javu
1.  vysvetliť na základe časticovej stavby látok vedenie elektrického prúdu v kvapalinách a plynoch, pozná praktické využitie tohto vedenia
1. rešpektovať pravidlá bezpečnosti pri práci s elektrickými spotrebičmi a pravidlá  ochrany pred bleskom
1. vytvoriť a prezentovať projekt, v ktorom tvorivo využije získané poznatky  a AI



	OSR, OZO, AIG



